**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 12.09.2023**

**Prítomní:** Ing. Pavel Élesztős PhD., PaedDr. Gábor Veres, Ing. Csaba Horváth, Ladislav Ásványi, Arpád Fazekas, Ing. Péter Lukács, Csaba Orosz, Ing. Ján Lelkes, Ing. Ervin Sármány, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Vyhodnotenie rozpočtu mesta k 30.06.2023

2/ II. zmena rozpočtu za rok 2023

3/ Audítorská správa k Účtovnej závierke a ku Konsolidovanej účtovnej závierke mesta za rok 2022

4/ Majetkoprávne záležitosti nehnuteľností

5/ PHSR – opatrenia a aktivity

6/ Rôzne

**K bodu 1)**

Prítomní členovia komisie prerokovali predložené Vyhodnotenie rozpočtu mesta k 30.06.2023.

Komisia jednohlasne odporučila prerokované Vyhodnotenie rozpočtu mesta k 30.06.2023 predložiť na schválenie MsZ.

**K bodu 2)**

Prítomní členovia rozšírenej komisie prerokovali predložený návrh II. zmeny rozpočtu mesta na rok 2023. Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočností, ktoré nastali od schválenia I. zmeny rozpočtu mesta na rok 2023.

Komisia jednohlasne odporučila prerokovaný návrh II. zmeny rozpočtu mesta na rok 2023 predložiť na schválenie MsZ.

**K bodu 3)**

Prítomní členovia komisie prerokovali predloženú Audítorskú správu k Účtovnej závierke a ku Konsolidovanej účtovnej závierke mesta za rok 2022.

Komisia jednohlasne odporučila MsZ Audítorskú správu k Účtovnej závierke a ku Konsolidovanej účtovnej závierke mesta za rok 2022 prerokovať a vziať na vedomie.

**K bodu 4)**

Silvia P. – žiadosť o odkúpenie časti dlhodobo užívaného pozemku registra „C“ parc. č. 142/18 o celkovej výmere 139 m2 v tesnom susedstve nehnuteľností vo výlučnom vlastníctve žiadateľky.

Komisia po posúdení odporučila predložiť na schválenie, zámer na odpredaj žiadaného pozemku minimálne za cenu určenú znaleckým posudkom z roku 2022.

(za: 3, proti: 0, zdržali sa: 2)

Imrich C. – žiadosť o majetkoprávne usporiadanie časti pozemku v areáli futbalového ihriska v k.ú. Šamorín.

Finančná komisia jednohlasne súhlasila s návrhom na odkúpenie časti pozemku registra „E“ parc. č. 856 vedeného na LV č. 1418 o celkovej výmere 2860 m2 v podiele 4/6-ín v k.ú. Šamorín za kúpnu cenu vo výške 19,50 €/m2.

Bratislavská vodárenská spoločnosť, a.s. – žiadosť o odkúpenie pozemku pod vodárenským zdrojom – pozemok registra „C“ KN parc. č. 3414/2 vo výmere 20.031 m2. Na dotknutom pozemku sú umiestnené studne prislúchajúce k vodárenskému zdroju Šamorín vo vlastníctve BVS.

Na základe podnetu pána Ásványiho komisia jednohlasne odporučila pred predajom pozemku dodatočne vysporiadať nájomné za používanie pozemku.

Ďalšími jednohlasnými podmienkami komisie na odpredaj pozemku sú: zahrnúť do zmluvy právo na spätné odkúpenie; nezmení sa ochranné pásmo vodárenského zdroja.

Po splnení komisiou navrhnutých podmienok, komisia jednohlasne odporučila predaj pozemku minimálne za cenu určenú znaleckým posudkom.

**K bodu 5)**

Komisia vzala na vedomie predložený Program hospodárskeho rozvoja a sociálneho rozvoja Mesta Šamorín 2023-2030.

**K bodu 6)**

Prítomní členovia komisie prerokovali predložené návrhy na schválenie projektov vrátane ich spolufinancovania v rámci programu INTERREG Slovensko – Maďarsko:

* GREENCITIES,
* Cezhraničná spolupráca pri predchádzaní katastrof,
* Moderné kláštory II.

Komisia jednohlasne odporučila MsZ-vu schválenie projektov vrátane ich spolufinancovania.

Ďalším v bode Rôzne bol návrh na úpravu iných poplatkov súvisiacich so sobášnym obradom pre občanov s trvalým pobytom mimo mesta Šamorín vo výške 80,-€.

Komisia jednohlasne odporučila MsZ schváliť predložený návrh.

Ďalšie žiadosti na prerokovanie neboli predložené, predseda komisie poďakoval prítomným za účasť a rokovanie ukončil.

 Ing. Pavel Élesztős PhD., predseda

Zapísal: Tomáš Szerda